**H O T Ă R Â R E**

**privind desemnarea reprezentantului Consiliului Judeţean Cluj în**

**Consiliul de administraţie al Palatului Copiilor Cluj**

Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. 212 din 16.11.2020 privind desemnarea reprezentantului Consiliului Judeţean Cluj în Consiliul de administrație al Palatului Copiilor Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 38.873/2020; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 38.873/2020 şi Avizul cu nr. 38.873/19.11.2020 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Prefectului Județului Cluj nr. 428/23.10.2020 privind constatarea ca legal constituit a Consiliului Județean Cluj;
* art. 123 – 141, ale art. 142 -156, ale art. 221 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. f) și alin. (5) lit. a) din Ordonanță de urgență a Guvernului nr. 57/2019 privind Codul administrativ, cu modificările și completările ulterioare;
* art. 100 din Legea educaţiei naţionale nr. 1/2011, cu modificările şi completările ulterioare;
* art. 15 alin. (3) din Anexa nr. 1 ”Regulamentul de organizare şi funcţionare privind organizarea şi funcţionarea palatelor şi cluburilor copiilor” la Ordinul nr. 5567/2011 privind Regulamentul de organizare şi funcţionare a unităţilor care oferă activitate extraşcolară, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

 **Art. 1.** Se constată încetarea mandatului domnului Constantin Corega ca reprezentant al Consiliului Judeţean Cluj în Consiliul de administrație al Palatului Copiilor Cluj la data de 03.11.2020.

 **Art. 2.** Se desemnează doamna Chiș Diana-Maria în calitate de reprezentant al Consiliului Judeţean Cluj în Consiliul de administrație al Palatului Copiilor Cluj, pe o perioadă de 4 ani.

 **Art. 3. (1)** Persoana nominalizată la art. 2 încheie cu Consiliul Judeţean Cluj un contract de mandat, conform modelului-cadru cuprins în **anexa**care face parte integrantă din prezenta hotărâre.

 **(2)** Se împuterniceşte Preşedintele Consiliului Judeţean Cluj, domnul Alin Tişe, ca în numele şi pentru Consiliul Judeţean Cluj, să semneze Contractul de mandat cu reprezentantul acestuia în Consiliul de administrație al Palatului Copiilor Cluj.

 **Art. 4.** La data comunicării prezentei hotărâri se abrogă Hotărârea Consiliului Judeţean Cluj nr. 228/2016 privind desemnarea reprezentantului Consiliului Judeţean Cluj în Consiliul de administrație al Palatului Copiilor Cluj.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. 6.** Prezenta hotărâre se comunică Direcţiei Generale Buget-Finanţe, Resurse Umane; Palatului Copiilor Cluj; persoanelor nominalizate la art. 1 şi 2, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 212 din 26 noiembrie 2020**

*Prezenta hotărâre a fost adoptată cu 35 de voturi “pentru”, fiind astfel respectate prevederile legale privind majoritatea de voturi necesară.*